
PROLOG



For længe siden var der engang et rige. Det rige var drømmenes rige. Riget havde eksisteret i mange år, hvor der havde hersket fred og ro. Men en dag valgte to magtfulde guder, Shinigami og Hachiman, at i stedet for at arbejde sammen, skulle de føre krig mod hinanden.


Det endte med, at gudernes rige splittede sig i to dele, Hachimans og Shinigami. Alle de andre guder forholdt sig neutralt. Mod syd lå Hachimans del, mod nord lå Shinigamis del. Hachimans bestod af et forgyldt tempel, som lå på et bjerg i midten af enlandsby. Hvorimod Shinigamis del af riget lå oppe i bjergene med et øde slot, der efter sigende skulle være uigennemtrængeligt. I ti år havde de kæmpet, før den endelige kamp ville komme.


Begge generaler, Hachiman og Shinigami, skulle være på slagmarken. Det endelige slag var kommet. Begge siders hære kom marcherende mod en dal i bjergene. De gik deres endeligt i møde, ingen af dem var stærkere end den anden. Det endte med, at Hachiman og Shinigami tog sagen i deres egne hænder. De begyndte at angribe hinanden. Hver gang de slog hinanden, skælvede jorden. De kæmpede og kæmpede. I årevis fortsatte de, så alt omkring dem styrtede sammen og forsvandt.


De stoppede pludseligt. Et kraftigt lys ramte begge parter. Ud fra lyset kom en person. Hans navn var Toshihiro Nishiyama. Alle kampe stoppede, for Toshihiro Nishiyama var stærkere end Hachiman og Shinigami. “Stop dette vanvid, Shinigami og Hachiman. I har kæmpet i ti år. Det må være på tide, at I kigger jer selv i øjnene og ser, at I er blevet skøre. I kæmper mod jeres venner. Ingen af jer får jo alligevel magten,” råbte Toshihiro Nishiyama.Alle soldaterne lagde deres våben og hilste på deres modstander. Men de to generaler, Hachiman og Shinigami, ville ikke stoppe. De kæmpede, og det endte med, at de begge to døde af en eksplosion, som de sammen lavede for at stoppe hinanden.


Men som du måske ved, kære læser, så lever deres ånd stadig videre. Kun deres menneskelige kød var blevet dræbt, nu skulle en ny menneskekrop vælges til at beherske de guddommelige kræfter. En skal beherske Shinigamis kræfter, og en skal beherske Hachimans.

KAPITEL 1



Jeg vågnede i mit lille støvede værelse. ’’Fuck mand, det er mandag,’’ hviskede jeg til mig selv, og ja det var mandag efter sommerferien, og det betød, at jeg skulle tilbage til den lorteskole af en anstalt. Jeg rejste mig langsomt op fra sengen og gik hen over det skæve gulv, der knirkede som en i helvede. Jeg åbnede skuffen. Den knirkede så højt, at det gav smerter i mit hoved. Jeg tog det lasede tøj på min spinkle tændstikkrop og gik derefter hen over gulvet, hen til mit rodede, støvede og oldgamle skrivebord. Jeg tog min brune læderskoletaske påryggen og kiggede på mine billeder på væggen. Ét af billederne var fra min konfirmation, et andet forestillede min bedstefar og jeg kort før hans død og et sidste var et billede fra min 16-års fødselsdag.


Jeg gik langsomt hen over gulvet til døren. Dørhåndtaget peb, og døren knirkede, da jeg åbnede den. Jeg gik ud på gangen. Jeg kunne høre, at min mor stod i køkkenet. Hendes lavmælte stemme talte med min papfar. Jeg kunne ikke høre deres stemmer, de hviskede, men det var som om, det var noget alvorligt. Jeg listede ned ad gangen, helt ned til døren. Jeg lagde et øre på døren. Jeg kunne høre, at de skændtes. “Hvad tror du, jeg går og laver hele dagen?” hviskede min papfar. Han blev afbrudt af min mor, der hviskede. “Ja ja, det siger du hver gang, du har arbejdet, men ved du, hvad jeg tror, du har lavet? Jeg tror, du har været nede på den bar igen.” Jeg åbnede døren, og det var som om, skænderiet aldrig var sket. “Godmorgen, hvordan har vi det?” spurgte mor med sin mest sukkersøde stemme. “Træt,” svarede jeg og prøvede at lyde så træt som muligt. “Nårh, jamen det var da synd! Der er morgenmad på bordet. Hvis du er heldig, er det nok stadig lunt,” sagde mor igen medsukkerstemmen. Jeg slaskede hen til bordet og kastede mig ned i en stol. Der stod et fad med lidt æg, bacon og nogle bønner. Jeg proppede det i mig og gik over til vasken, skyllede tallerkenen og bestikket af og stillede det på bordet. Så tog jeg min taske og gik ud på gangen og ud ad hoveddøren.


Den varme sommerluft ramte mit ansigt med det samme som en blød pude. Jeg trådte ned fra trappestenen og ud på gaden, som lignede sig selv. Det var en mørk sidegade, hvor folk ofte lå og sov op ad husene. I kanten af vejen løb beskidt vand i render. Jeg hastede væk fra kvarteret. Hvis nogle så én her, og de havde et problem med dig, så vankede der nogle tæsk. Jeg kiggede mig hele tiden over skulderen og ind i gyderne. Dér så jeg op til flere folk, der lå og sov. Hver gang var jeg ved at gå i panik. Hvis der var nogen, der rejste sig, gjaldt det om at sprinte væk og håbe på det bedste. Det var der heldigvis ikke i dag, og jeg nåede ned til hovedgaden, hvor jeg var i sikkerhed.


Det var en bred gade med et hav af mennesker. Det var her, man havde de bedste chancer for at slippe væk, hvis man skulle gemme sig. Skolen lå tokilometer væk fra mit hus. Jeg skulle ikke brokke mig, for London Academy var et af de bedste gymnasier. Jeg var der på et stipendium. Jeg masede mig gennem menneskemængden. Jeg havde vænnet mig til det, selvom det var lidt af en omvæltning, da jeg flyttede fra landet og ind til London.


Endelig nåede jeg til skolens port, hvor jeg blev lukket ind. “Du kommer da tidligt, Luke,” sagde pedellen Peter og gav mig et fist bump. “Ja, jeg havde lige nogle lektier,” svarede jeg. “Ja, det skal jo passes. Jeg kan da godt hjælpe dig,” tilbød han. “Nej, jeg tror godt, jeg kan klare dem her, men tak,” svarede jeg, og vi nikkede høfligt til hinanden. Peter plejede altid at hjælpe med lektierne. Han havde egentlig altid villet være lærer, men hans diagnose havde sat en kæp i hjulet. Derfor var han blevet nødt til at droppe ud, fordi han ikke kunne følge med i pensum.


Jeg gik ind gennem skolegården, hvor træerne stod grønne og smukke. Nogle af dem fra skolens baskethold løb og spillede. Jeg nåede de hvide trappetrin, der førte op til den hvide skolebygning. Alt var hvidt. Den var bygget, så den lignede en gammel romersk bygning. Øverst oppe stod der ”Du kan godt”. Jeg satte mig ned, åbnede min taske og tog mit hæfte op af tasken. Jeg tjekkede det engelsk, vi havde for til i dag. Jeg manglede kun én opgave, og det var en let en af slagsen. Grammatik var noget af det nemmeste, så jeg løste den på få minutter.


Det ringede ind få minutter efter, og menneskemængden kom vrimlende. Der var fødder overalt, og jeg blev nærmest trampet ned. Panikken ramte mig, og jeg skyndte mig at proppe tingene tilbage i tasken, inden jeg rejste mig op. Herefter behøvede jeg overhovedet ikke bevæge mig, for menneskemængden rev mig bare med. Jeg blev skubbet ind gennem dørene. Det var som en stor flod, der møder en lille munding, før den bliver sluppet fri i havet. Det var ikke bedre indenfor. Der var også kaos, og der var mennesker over alt. Jeg kæmpede mig langsomt mod lokale A1, hvor jeg skulle have engelsk. Det var en evig og nærmest umulig kamp, når man skulle til ens klasse om morgenen, men jeg var efterhånden vant til det. Menneskemængden blev bare ved med at komme,og min mest brugte sætning var. ”Undskyld mig, jeg skal bare lige forbi”.


Endelig nåede jeg hen til gang A, så var det bare at nå frem til lokale A1. Det var heldigvis ikke så svært, eftersom det var lokale 1.


Jeg tog i trædørens jernhåndtag. Den peb slet ikke, og imod forventning knirkede døren heller ikke, da jeg åbnede den. Jeg trådte indenfor, der var kun én person inde i klassen. Det var min lærer, frøken Smith. ”Hej Luke, hvordan går det? Du er den første. Du kan bare tage en plads, men først kan du ikke lige lægge dine lektier på katederet?” Hun kiggede sødt på mig. Jeg nikkede, åbnede min taske og tog mit hæfte frem. Jeg gik hen og lagde det på det enorme trækateter. Det havde de pæneste udskæringer, som skulle forestille blomster og andre planter. Jeg gik ned bagerst i klassen og satte mig. Klasselokalet lignede alle andre, stole, bordrækker, hvide vægge og trægulv. Jeg nåede kun at pakke mine ting ud, før den meget rige og ualmindeligt forkælede Jeff kom ind i klassen samtidig med resten af klassen.


Jeff var meget populær blandt eleverne, men han brugte det ikke til en god ting. Nej, han brugte det til at mobbe folk, og han brugte det til, at han næsten kunne gøre alt, fordi lærerne af en eller anden grund stolede på ham. Eller måske var det hans fars penge, de stolede på. Jeg var tilfældigvis et af de uskyldige ofre. Når han mobbede, kunne det være med alt lige fra, at han tog ens ting og kastede dem mellem folk, til at han satte dørene på toilettet i baglås, så man ikke kunne komme ud. Men i dag virkede han anderledes. Han virkede tavs. Der gik da heller ikke længe, før man kendte ham igen. “Hva' så, fattigrøv, kommer du tidligere ind for at prøve at fedte for lærerne?” sagde han nedladende. “Nej, gør du det, når du bliver lidt efter timerne?” svarede jeg provokerende. Jeg nåede ikke at tænke, før hans knytnæve var blevet placeret i min mave. “JEFF, SÅ ER DET NOK! NU GÅR DU OP PÅ KONTORET!” råbte miss Smith, imens hun gik ned og tog fat i Jeffs arm. De andre turde ikke gøre noget. Hvis man gjorde det, blev man højst sandsynligt hans næste offer.


Da de var gået ud, brød så kraftig latter ud, at jeg troede, mine trommehinder skulle eksplodere. Vigrinte ikke af miss Smith! Det ved jeg, for det gjorde man ikke. Alle kom hen til mig og gav mig et klap på skulderen, og én af drengene sagde: “Vi er altså ikke med i hans slæng, fordi vi nyder at mobbe eller deler hans holdninger. Men det giver jo en sikkerhed, en sikkerhed, der gør, at vi ikke bliver hans næste offer”. Jeg nikkede forstående. Lidt efter kom de tilbage fra kontoret. Jeff havde, bogstavelig talt, røde ører. Jeg tror virkelig, han havde fået dem gennem maskinen. Miss Smith startede lektionen. Efter den episode var der ikke mere bøvl den dag.

KAPITEL 2


Jeg vågnede den næste dag og sprang op af sengen. Jeg levede stadig højt på gårsdagens sejr over Jeff, men jeg vidste, at jeg skulle holde lav profil i skolen, hvis jeg skulle komme levende hjem. Morgenen forløb præcis som den forrige, skænderi og morgenmad. Jeg tog igen tidligt afsted, og jeg blev igen modtaget af pedellen.


I dag føltes noget dog anderledes, da jeg kom ind i klassen. Jeg kunne hele tiden mærke noget krible, når jeg var i nærheden af Jeff, og vi sad ret tæt påhinanden. Jeg vidste ikke, hvad der var galt med mig. Var jeg blevet skør? Var jeg ved at få en enkeltbillet til psykiatrien? Det var unormalt. Det kunne ikke være en allergisk reaktion, men sådan virkede det næsten. Og ærligt kunne man være allergisk overfor andre mennesker, kunne jeg klart have været det overfor ham. Det var den mærkeligste følelse. Næsten som om vi var forbundet, men det var jo ikke muligt. Jeg hadede ham, og vi var fra helt forskellige lag af samfundet. Han var millionær, og jeg var bare en lagerarbejderson fra det fattige kvarter, som ikke bestod af andet end mørke gader, nussede mure, stanken af kloak, alkohol og slagsmål. Han boede i et kæmpe hus, og jeg i en lille sølle lejlighed.


Når jeg tænkte over det, var der virkelig ikke meget plads i vores lejlighed. Jeg boede der med min mor og min papfar. Min papfar havde skrevet med min mor over Tinder, de mødtes og connectede over tid. Jeg forstod ikke, hvad hun så i ham. Han var næsten altid fuld eller høj, og han var en kraftidiot det meste af tiden. Min mor var nok den sødestes. Hun ville aldrig blive ligesom ham. Hun var bare uheldig og var faldet i hans manipulationsnet. Hun havde ikkekræfterne til at have et arbejde, og hun giftede sig kun med min papfar, fordi han tjente penge. Han slog også min mor. Om morgenen med håndklædet, til middag med sin sko og om aftenen, når han var fuld eller høj, med sine knyttede hænder. Jeg havde aldrig kendt min rigtige far.


Vores naboer var flinke, men de havde problemer med at betale huslejen. De var de eneste, jeg sådan rigtigt talte med ud over min bedstemor. Min bedstefar døde i en bilulykke for to år siden. Han var taget ud for at handle, en helt normal rutine. Det gjorde han hver søndag. Denne dag blev bare ikke ligesom de andre. Den dag ville jeg huske hver eneste sekund af mit liv. Den smerte jeg gik igennem. Blinkene, sirenerne, morderens smil. Her startede min indre vrede, for da de afhørte morderen, sagde han bare. ”Han lignede en, der havde en kærlig familie. Sådan en jeg altid ville have ønsket mig, derfor valgte jeg ham”. Da vi var i retten, og han skulle dømmes, skød en af min papfars venner ham koldblodigt. Min papfar har en del venner i den kriminelle underverden. Endnu en af grundene til jeg ikke bryder mig om ham, men han hævnedes trods alt min bedstefar.


Det var ikke bare i dag, jeg reagerede overfor Jeff. Når jeg var i nærheden af ham, blev jeg altid stiktosset. Han var så provokerende, og han blev vildt selvglad, når jeg var i nærheden. Jeg fattede ikke, hvad der var mellem Jeff og jeg. Sådan havde det bare været, siden vi begyndte i skole, og jeg var derfor efterhånden vant til det. Men i dag var det særligt slemt. Mine tanker blev afbrudt af en gammel mand, der bankede på og pludselig stod i klassen. Det var skolepsykologen. Han havde langt, hvidt skæg og et årspræget ansigt. Man kunne se han havde prøvet lidt af hvert. Han var meget alvorlig i sin fremtoning, men viste dog stadig en indre ro og sagde, at han skulle tale med Jeff og Luke. Den gamle mand sagde, at det var vigtigt. Vi skulle komme nu, ellers kunne det få katastrofale konsekvenser. Jeg protesterede og sagde, at det ikke var godt, når Jeff og jeg var i samme rum, og at vi ikke skulle tættere på hinanden, end vi allerede var i klassen. Men han stod fast. Så jeg måtte følge med ham.


Da vi kom ud, førte han os hen ad gangen og ind ad en dør til et kontor, der lignede et japansk tempel med fine træudskæringer, der alle lignede småmalerier. Væggene var alle malet i den samme fine, simple, dog stadig komplicerede stil. På døren stod der Toshihiro Nishiyama. Da vi var kommet ind og havde sat os i stolene, sagde han meget kort, at Jeff og jeg hang sammen gennem en urkraft, der hedder Hachiman og Shinigami. Han fortalte, at jeg var Shinigami, og at Jeff var Hachiman, og at vi var nødt til at lære at beherske kraften, ellers ville vi ødelægge jorden. Han sagde dog, at han selv var tidsguden. Jeg havde godt hørt folk sige, at han havde fis i kasketten. Jeg vidste bare ikke, at det var så slemt. Virkeligt! To 21-årige drenge, som skulle hænge sammen gennem en ældgammel urkraft. Det var så langt ude, at det svarede til, at Obi-Wan Kenobi landede her på jorden for at rekruttere os til den galaktiske republiks hær. Jeg lyttede, men tænkte mit, og lod ordene gå ind gennem det ene øre og ud gennem det andet.


Da han var færdig, havde vi frikvarter, og da jeg kom ud i gården, begyndte Jeff sit mobberi: “Ha! Du er Shinigami, den onde kraft, og den der skal dræbe. Jeg skal gøre folk glade ved at redde dem fra folk som dig. Jeg er beskytteren”. Jeg blev så provokeret, at jeg “kom til” at slå ham i hovedet afraseri. Det var underligt, for jeg følte næsten, at det ikke var mig, der slog slaget. Det føltes som om et hundrede år gammelt raseri endelig kom ud, og jeg fik lidt mere fred. Hvem ved, måske denne Toshihiro i virkeligheden havde fat i noget. Det hele endte som sædvanligt med, at vi kom i et skænderi og røg i totterne på hinanden. Til sidst kom vores lærer, der sendte os på kontoret, men det var ikke rektors kontor, det var Toshihiros kontor. Han sagde: ”I bliver nødt til at få styr på jeres kræfter. Shinigami, du er fyldt op af hævntørst. Lad være med at kæmpe imod det, brug det i stedet til din fordel. Hachiman, når Shinigami stopper kampen imod sin hævntørst, så skal du gøre det samme med alt den ydmygelse, du er fyldt af. Når I nu gør det her, vælger I at være guder i gudelig form. Guder har 3 stadier. Den menneskelige form, den I er i lige nu. Hybridstadiet, det er et stadie, hvor I vil have styrken fra jeres gudeform, men stadig være i menneskelig skikkelse, og til sidst er der gudeformen Det er en form, hvor I, i krop og sjæl bliver jeres gud. I vil opleve, I har en utømmelig energi, men med samme styrke som i hybrid formen”.


Pludselig sprang døren op, og rektor kom ind. ”Jeg skal tale med Luke!” sagde han med panik i stemmen. Toshihiro var bare iskold og spurgte: ”Godt eller dårligt?” ”Meget dårligt,” svarede rektor. Toshihiro sagde bare: ”Sig frem.” Så nikkede rektor til en mand, som stod i døren. Da han kom helt ind i rummet, så jeg, at han var en læge. Han kiggede på mig med triste øjne og sagde, at mine forældre var blevet dræbt i et trafikuheld, hvor en Porsche havde kørt vanvidskørsel inde i byen. Føreren var ingen andre end Jeffs far, Mr. Stevenson.


Mit temperament røg helt op i det lilla felt, det allersidste på skalaen. Jeg var nu alene i verden. Hvordan skulle jeg klare mig? Jeg følte mig nyttesløs, tom og ensom indeni. Jeg faldt ned fra stolen, knælede på mine bare knæ. Jeg kunne mærke vreden boble. Fornemmelse fra tidligere på dagen blev voldsommere. Alt på mig begyndte at sitre, og jeg kunne ikke kontrollere mig selv. Det var som om, mørket fyldte mig helt op, og ud af mørket kom en glitrende energikugle. Midt i alt det triste stod kuglen foran mig glitrende smuk. Den var helt sort, men reflekterede på de andre medmørke skygger. Det var umenneskeligt, og jeg forstod ingenting. Det måtte være et mareridt. Denne dag måtte være en, jeg forestillede mig i mit hoved. Alt andet ville være usandsynligt. Jeg sad på et kontor med en sort glitrende kugle, og min mor og papfar var døde.


Alle undtagen Toshihiro havde en mørk skygge udfor sig, og jeg vidste instinktivt, at skyggerne viste løgne. Jeg kom til at give slip på kuglen, og den begyndte at svæve hen mod midten af rummet. Pludselig eksploderede den i en stor sort røgsky. Jeg faldt til jorden. Det ringede i ørerne, og det var som om, jeg var væk et kort øjeblik. Da jeg kom til mig selv, nev jeg mig i armen. Det her var ægte, det var ingen drøm. Mit syn blev nu klart, og jeg kunne se, at røgskyen havde lavet Toshihiros meget flotte traditionelle japanske kontor om til et mareridt. Det lignede helvede på jorden. På væggene var der sort slim, som uanset hvor meget det løb, blev ved med at være der. På gulvene var der nogle planter, der prøvede at gribe fat i den nu desperate Jeff. De prøvede ikke at tage fat i Toshihiro. I mit hoved kørte der kun én sætning: “Hvad er der galt med mig?” Bordet med de smukke træudskæringer varnu fuldkommen inficeret af en slags sort syre. Jeff flygtede over i hjørnet af kontoret, mens han skreg: “Luke Brown er et monster.” Det var først der, jeg opdagede, at jeg var anderledes. Min krop havde ændret sig. Jeg følte mig også stærkere. Det føltes, som om nogen havde givet mig et ton druesukker. En stemme i mit hoved sagde at vi have nået Gude potentiale


Så skreg jeg mit dybeste skrig. Hele det hjørne af skolen, som jeg havde været i, styrtede sammen. Der var murbrokker og panikslagne mennesker overalt. Folk skreg. Deres bedrøvede og skrækslagne ansigter gjorde mig trist. Jeg vidste jo, det var mig, de var skrækslagne overfor. Jeg ved ikke, hvad der skete med Toshihiro. Det eneste, jeg ved, var, at jeg hørte hans stemme sige: “Dette er stadie to, Shinigami”. Derefter var han væk.


Jeff stod og måbede. Han stirrede på min krop. Jeg var blevet transformeret til et monster. Det var det, Toshihiro mente med stadie to.


Jeff tog benene på nakken og på vej væk, så jeg, at han også havde forandret sig. Der stod en lille lysende sol omkring hans hoved, og det tøj, han havde på, lignede pludselig en samurairustning. Jeg forstod, at Jeff nu var Hachiman. Jeg var til gengæld blevet et monster! Med lange skeletarme. Jeg var mindst tre meter. Jeg havde et aflangt hoved med en lille mund. Jeg havde en kappe, rustning og hjelm på. Så skreg jeg igen, en høj og skinger hyletone. Alle, der var i nærheden, tog sig til ørene og faldt til jorden. Alle resterne, der var tilbage af skolen, faldt sammen, og jeg gik til angreb på de stakkels politifolk, der lige var ankommet til skolen


Et øjeblik senere ankom D.P.D. Directorate for Planetary Defense. Det var tydeligt, at deres ordre var at dræbe mig. De var specialtropper specialiseret i at dræbe monstre. Deres sorte dragter med røde klæder under rustningen levnede ingen tvivl. Det var dem. Men da de nåede frem, så de deres livs rædsel. En skole i ruiner og selveste Shinigami, Gud af døden, skyggerne og splid, i gang med at kaste politibiler i hovedet på de få politifolk, der forsøgte at tage kampen op. D.P.D vidste ikke, hvad de skulle gøre og tilkaldte D.P.D elitetropper, som skulle fange mig og spærre mig inde. De var specialiseret i alle væsner fra det ydre rum.


Da elitetropperne fra D.P.D ankom, skød de mig først med et lasernet. Det virkede ikke! Så prøvede de med et bur. Det virkede heller ikke! De våben, de normalt brugte mod monstre, virkede ikke på urtidsmonstre. Jeg smadrede alt, hvad de forsøgte sig med.


Til sidst kom Hachiman tilbage og skreg, at festen var slut. Han havde fundet sine kræfter. Han ville heller ikke vise svaghed. Men det var for sent. For Naginataen af mørket var på en mystisk måde havnet i min hånd. Naginataen af mørket, som var det stærkeste våben. En naginata er et spyd, men i stedet for en spids har den en sværdklinge for enden. Det er et meget defensivt våben. Der var kun ét våben, som kunne hamle op med det. Det var Korden af lyset. Og Hachiman havde endnu ikke fået den. Det var en, man gjorde sig fortjent til. Det måtte være Shinigami, der gav mig disse tanker. Jeg vidste det i hvert fald ikke. Det poppede bare op i mit hoved. Vi stod og kiggede på hinanden. Ingen af os turde angribe den anden. Han vidste godt, at han ikke havde en chance, det gjorde jeg også. Alligevel valgte jeg at flygte. “Det er ikke sådan, dette skal ende. Han skulle have en chance,” sagde en stemme i mit hoved. Han råbte “kujon” efter mig og grinte. Jeg transformerede mig tilbage. Jeg kunne mærke, at jeg tærede på min indre kraft. Jeg var udmattet.


Byen var reddet. Toshihiro var taget til Tidstemplet. Der ville han søge visdom. Imens var Jeff ved at bage en kage for at fejre, at han endelig var blevet noget særligt, nemlig Hachiman Hans kæreste var der og var stolt over ham. Mens jeg var ulykkelig over tabet af mine forældre, slappede Hachiman bare af i en ligestol og så Netflix.


Her begynder vores historie om, hvordan, Shinigami blev den stærkeste af alle ånder overhovedet.

